szolgáltatásaink – hna design studio – belsőépítészet, lakberendezés, színtervezés, design
hna design studio - belsőépítészet, lakberendezés, színtervezés, design > szolgáltatásaink
Amennyiben új otthonuk tervezéséhez, vagy meglévő házuk felújításához, bővítéséhez olyan tervezőt keresnek, aki a külső és belső tér tervezését egységben kezeli, és egyforma hangsúlyt helyez a funkcióra és a dizájnra, akkor szolgáltatásunk Önöknek szól, de szívesen állunk rendelkezésre akkor is, ha csak házuk külső színeit, anyagait szeretnék harmonikusan megválasztani, vagy egy új, dizájnlépcsőt szeretnének terveztetni otthonukba.
A belsőépítészeti tervezési szolgáltatást azok számára ajánljuk, akiknek otthonában, irodájában, üzletében, egy, vagy több helyiség teljes kialakítására/átalakítására/felújítására van szükség, s ehhez több variációt, részletes terveket, 3D modellt, fotorealisztikus látványterveket szeretnének kapni, az anyagok, bútorok, kiegészítők teljes konszignációjával, beszerzési és kivitelezési támogatással.
Az enteriőrtervezés során nagyon gyakori, hogy egyedi bútorokra és kiegészítőkre van szükség, ez része a tervezési munkának. Ugyanakkor az is előfordul, hogy valakinek nincs szüksége teljes belsőépítészeti tervezésre, csak néhány egyedi lámpát, asztalt, széket, szekrényt, egyéb használati, vagy dísztárgyat, szőnyeget szeretnének otthonukba, üzletükbe. Nekik ajánljuk ezt a szolgáltatásunkat.
Akkor ajánlott igénybe vennie tanácsadási szolgáltatásunkat, ha nincs szüksége komplett tervekre, de szeretné egy szakemberrel átbeszélni elképzeléseit, ha berendezési ötleteket, szín- és anyaghasználati tanácsokat szeretne kérni otthona felfrissítéséhez, vagy ha leendő otthonának alaprajzát, az azokban rejlő lehetőségeket szeretné vásárlás/építés előtt szakértővel megvizsgáltatni.
ha valóban személyre szabott otthont szeretne,
a saját stílusában
Valóságközeli látványtervek és modellek
Terveinket 3D modellként építjük meg, mérethelyes bútorokkal rendezzük be, a betervezett színekkel és anyagokkal jelenítjük meg, így a valósághoz közeli látványterveken, vagy akár 3D virtuális valóságban is meg tudjuk mutatni majdani otthonát.
Egy lakás belső kialakítása sok pénzbe kerül és a kivitelezés során kiderülő hibák, változások általában jelentősen növelik a költségeket. A gondos tervezéssel és a kivitelezői egyeztetésekkel segítünk elkerülni az ilyen helyzeteket és felesleges kiadásokat.
A tervezési folyamat nagy részében ki sem kell mozdulnia otthonából, szükség esetén személyesen megkeressük, az egyeztetések, a munkaközi változatok bemutatása pedig akár interneten keresztül is megoldható.
Időt takarítunk meg Önnek azzal, hogy a beépítendő burkolatok, anyagok, berendezési tárgyak, lámpák hatalmas kínálatából megkeressük azokat, amelyek illenek a megálmodott stílushoz, a választás után pedig megadjuk a beszerzési helyeket.
Copyright 2017 - hna design studio